Erkki Keldo		
Majandus- ja Kommunikatsiooniministeerium	
	
 	26.11.2025 nr 2.1-9/4341 - 1	

	
	
Taotlus Narva mnt 148b kinnisasja tasuta Tallinna linnale võõrandamiseks		

Austatud Erkki Keldo	

Palume võõrandada Eesti Vabariigi omandis ja Majandus- ja Kommunikatsiooniministeeriumi valitsemisel olev Narva mnt 148b kinnisasi (kinnistusregistriosa nr 7673750, katastritunnus 78401:101:2607, pindala 2503 m2, sihtotstarve sihtotstarbeta maa 100%) tasuta Tallinna linnale tema seadusest tulenevate ülesannete täitmiseks vajaliku maana.
Narva mnt 148b kinnisasi taotletakse Tallinna linna omandisse Tallinna Linnavalitsuse 10. novembri 2025 korralduse nr 1059 (lisatud) alusel.
Tallinna Linnavolikogu 16. juuni 2022 määruse nr 10 „Volituste andmine Tallinna Linnavalitsusele ning linnavara valdkonnaga seotud Tallinna Linnavolikogu määruste muutmine” § 1 lõikega 1 volitati Tallinna Linnavalitsust taotlema riigivaraseaduse § 33 lõike 1 punktide 1, 11 ja 31 alusel  Eesti Vabariigi omandis olevate kinnisasjade Tallinna linnale võõrandamist.
Tallinna Linnavalitsuse 27. mai 2025 korraldusega nr 523 (lisatud) kehtestati Narva mnt 150, 150a, 150b ja Alvari tn 1, 1a, 3, 5 kinnistute ning lähiala detailplaneering.
Narva mnt 148b kinnisasi on detailplaneeringu kohane ajutine krunt (pos 9a), mis on osa planeeritavast transpordimaast (pos 9). Detailplaneeringuga kavandatud krunt (pos 9) on ette nähtud moodustada tervest Narva mnt 148b kinnistust, Alvari tänav T1 kinnistu osast ja Narva mnt 148c kinnistu osast ning krundi planeeritud sihtotstarve on transpordimaa ja krunt on määratud avalikuks kasutamiseks. Lisatud detailplaneeringu põhijoonis.
Maa-amet (1. jaanuarist 2025 Maa- ja Ruumiamet) on ülalnimetatud detailplaneeringu selle menetluse käigus kooskõlastanud ning muuhulgas märkinud, et Narva mnt 148b kinnisasja tasuta võõrandamist Tallinna linnale saab otsustada pärast detailplaneeringu kehtestamist.
Ettepanek Narva mnt 148b kinnisasja Tallinna linnale tasuta võõrandamiseks esitati Maa‑ametile Tallinna Linnavaraameti 27. novembri 2019 kirjaga nr 2.1-9/6273-1.
Keskkonnaministeerium andis oma seisukohta 27. aprilli 2020 kirjaga nr 13-2/20/949-2, mille kohaselt saab nõustuda Narva mnt 148b kinnisasja tasuta võõrandamisega Tallinna linnale pärast detailplaneeringu kehtestamist.
Kohaliku omavalitsuse korralduse seaduse § 6 lõike 1 kohaselt on omavalitsusüksuse ülesanne korraldada vallas või linnas heakorda, ruumilist planeerimist, valla- või linnasisest ühistransporti ning valla või linna teede ehitamist ja korrashoidu, kui need ülesanded ei ole seadusega antud kellegi teise täita.
Narva mnt 148b kinnisasi on Tallinna linnale vajalik kohaliku omavalitsuse korralduse seaduse § 6 lõikest 1 tulenevate ülesannete täitmiseks – detailplaneeringuga kavandatud tänavarajatiste avalikuks kasutamiseks.
Tallinna linn on nõus tasuma kinnisasja võõrandamisega seotud kulud (sh notaritasu ja riigilõiv).
Eeltoodust tulenevalt ning lähtudes riigivaraseaduse § 29 lõike 1 punktist 2, § 33 lõike 1 punktist 1 § 49 lõikest 2 ja § 63 lõikest 2 ning kohaliku omavalitsuse korralduse seaduse § 6 lõikest 1 ja § 35 lõikest 5 palume võõrandada Narva mnt 148b kinnisasi tasuta Tallinna linna omandisse.

Lugupidamisega	

	
	
(allkirjastatud digitaalselt)	
Oliver Eglit	
ameti juhataja

	
Lisa:	1. Tallinna Linnavalitsuse 10.11.2025 korraldus nr 1059
2. Tallinna Linnavalitsuse 27.05.2025 korraldus nr 523, DP
3. DP põhijoonis	

Hiie Kaber
6404301 hiie.kaber@tallinnlv.ee